অৰ্ণৱ জান ডেকা এজন আন্তৰ্জাতিক স্তৰত পৰিচিত ব্ৰহ্মপুত্ৰ নদী গৱেষক অভিযন্তা। তেওঁ স্কুলীয়া ছাত্ৰ জীৱনৰে পৰা ৰেডিওৰ নাটকত অভিনয়, লাইভ বাতৰি পঢ়া, আলোচনা, হিন্দী শিক্ষাৰ পাঠদান, স্বৰচিত প্ৰৱন্ধ আৰু কথিকা পাঠ আদি কাৰ্যসূচীত অংশগ্ৰহণ কৰি আহিছিল। কলেজীয়া ছাত্ৰকালতে তেওঁ সাংবাদিক হিচাপে অসমজুৰি জনাজাত হৈ পৰে। গান্ধাৰ আলোচনী আৰু জেইচি নিউজ বাতৰি কাকতৰ সম্পাদনা কৰাৰ লগতে তেওঁ অসমৰ শীৰ্ষস্থানীয় বাতৰিকাকত দৈনিক অসম, দৈনিক জনমভূমি, The Assam Tribune, অসম বাণী, অগ্ৰদূত, সাদিন, নতুন দৈনিক, ৰংপুৰ, অভিমত আদিৰ লগতে প্ৰান্তিক, গৰীয়সী, অসম সাহিত্য সভা পত্ৰিকা আদি আলোচনীতো নিয়মিত সম্পাদকীয় পৃষ্ঠাৰ মূল প্ৰৱন্ধ, ৰচনা, ৰাজনৈতিক বিশ্লেষণ, সাময়িক প্ৰসংগ আদি লিখি আহিছে।

তেওঁ অসম চৰকাৰৰ প্ৰথম শ্ৰেণীৰ ৰাজপত্ৰিত বিষয়া, গুৱাহাটী উচ্চ ন্যায়ালয়ৰ অধিবক্তা, চিভিল ইঞ্জিনিয়াৰিং কোম্পেনীৰ চিভিল ইঞ্জিনিয়াৰ, চিনেমা আৰু টেলিভিছনৰ পৰিচালক তথা চিত্ৰনাট্যকাৰ, বাতৰিকাকতৰ সাংবাদিক, স্তম্ভলেখক, আমেৰিকাৰ সংস্থাৰ আইন উপদেষ্টা আৰু জনসংযোগৰ গৱেষক হিচাপে কাৰ্যনিৰ্বাহ কৰি আহিছে।

বৃটিছৰ সহযোগত ব্ৰহ্মপুত্ৰ ৰক্ষা প্ৰকল্প
কৰ্মজীৱন
শিক্ষা
আন্তৰ্জাতিক সহযোগিতাৰ প্ৰকল্পসমূহ